**Rondul de noapte**

*Ștefan Doroftei Doimneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O umbră de vis mă-nţeapă cu doruri

Un val furios se îneacă la mal,

Pe stele de foc, în noapte cad storuri

Şi parcă se sting într-un somn infernal.

Cobor în răgaz mă prind de secunde

Sunt liber să beau din odihnă nectar,

Un fir de nisip aleargă niciunde

Pe limba de ceas amuţită-n sertar.

Când ochii închid las gândul să plece

Departe de somn, prin varii destine,

Sunt zeu, sunt călău, sunt judele rece

Ce-alungă-n neant tot răul din bine.

Aş vrea să adorm dar nu pot trimite

Dureri sau plăceri la groapa utării,

Mă-ncarc cu iubiri din suflet pornite

Şi zbor către cer cu ruga iertării.

Apoi iară urc pe trepte de vreme

În timpul rămas dintre cer şi pământ,

Lanterne din verb lumină-n dileme;

Deci n-am să renunţ la condei si cuvânt.

14.07.2018